laion/Wikipedia-Exotic huggingface dataset:
Kadettide maailmameistrivõistlused rahvusvahelises kabes

Esimesed kadettide maailmameistrivõistlused rahvusvahelises kabes peeti Henri Macaux' eestvedamisel Prantsusmaa väikelinnas Parthenays korraldatava iga-aastase mängude festivali Flip (Festival Ludique International de Parthenay) raames 1988. aastal. Esimeseks maailmameistriks tuli Moldaaviast pärit (nüüdseks Iisraeli esindav) Yig'al Koyfman, kes juba aasta varem oli tulnud maailmameistriks juunioride vanuseklassis. Algselt said sellel turniiril osaleda kuni 15-aastased noormängijad, kuid alates 1996. aastast kuni 16-aastased.
Viktor Kass

Viktor Kass (6. detsember 1945 Valga – 2. märts 2021) oli eesti maletreener. Lõpetas Mart Reiniku seitsmeklassilise kooli ja seejärel Tartu 1. Keskkooli. Alustas õpinguid Tartu Ülikooli füüsika ja matemaatika teaduskonnas, kuid ei lõpetanud. Viktor Kass töötas pikka aega male noortetreenerina Lõuna-Eestis ja Põlvamaal. 1986. aastal osales Tšornobõli katastroofi likvideerimisel. Carmen Kass ja Victoria Kass on tema tütred, Yasmyn on tütretütar.
Niemce

Niemce on küla Poolas Lublini vojevoodkonnas Lublini maakonnas, Niemce valla halduskeskus. Niemce asub Lublini kesklinnast umbes 13,5 km põhjakirdes.
Afganistani kodusõda (1989–1992)

See artikkel on Afganistani ajaloost 15. veebruarist 1989, kui toimus Nõukogude Liidu vägede Afganistanist väljaviimine, 27. aprillini 1992, päevani pärast Peshawari lepingu sõlmimist. Peshawari lepinguga välja kuulutatud uus ajutine Afganistani valitsus pidi tööd alustama 28. aprillil 1992. Mudžahiidide grupid, kellest mõned olid liitunud Afganistani Mudžahideeni Islami Liitu, kuulutasid aastatel 1989–1992, et võtavad enda eesmärgiks Kabuli Afganistani Demokraatliku Vabariigi "nukuvalitsuse" kukutamise. Märtsis 1989 ründasid mudžahiidigrupid Hezb-e Islami Gulbuddin ja Afganistani Islami Da'wa Organisatsioon koostöös Pakistani Inter-Services Intelligence'iga Jalālābādi, kuid nad said juuniks lüüa. Märtsis 1991 vallutas mudžahiidikoalitsioon Khōsti. Märtsis 1992 nõustus Nõukogude Liidu mõju alt vabanenud president Moḩammad Najībullāh tagasi astuma ning laskma võimule mudžahiidikoalitsiooni valitsuse. Üks mudžahiidigrupeeringutest, Hezb-e Islami Gulbuddin, keeldus uut valitsuse moodustamist Pakistani toel sõlmitud Peshawari lepingu alusel arutama ja hõivas Kabuli. Sellest algas 25. aprillil 1992 uus kodusõda, milles võitlesid algselt kolm, hiljem viis või kuus mudžahiidigrupeeringut või -armeed. Starr, S. Frederick (15. märts 2004). Xinjiang: China's Muslim Borderland. M.E. Sharpe. ISBN 9780765631923. Vaadatud 17. mai 2017 – cit. via Google Books. "Lessons of the Soviet Withdrawal from Afghanistan - Middle East Policy Council". www.MEPC.org. Vaadatud 17. mai 2017. Jefferson 2010, lk 245. sfn viga: sihtkoht puudub: CITEREFJefferson2010 (spikker)
The Spiral

The Spiral on 66-korruseline pilvelõhkuja (317 m), mida ehitatakse New Yorgis Midtown Manhattanis. Ehitis peaks valmima 2022. aastal. Kõrghoone 7.–21. korrust hakkab üürima ravimifirma Pfizer.  The Spiral – pildid, videod ja helifailid Wikimedia Commonsis Koduleht
Jawidz

Jawidz on küla Poolas Lublini vojevoodkonnas Łęczna maakonnas Spiczyni vallas. Jawidz asub Łęcznast umbes 12 km loodes ja Lublini kesklinnast ligi 18 km kirdes. Küla on esmamainitud 1390. aastal. Jawidz Gmina Spiczyn
Zawieprzyce

Zawieprzyce on küla Poola Lublini vojevoodkonnas Łęczna maakonnas Spiczyni vallas. Zawieprzyce asub Łęcznast ligi 11 km loodes ja Lublini kesklinnast umbes 19 km kirdes. Külas asuvad 16. sajandil rajatud lossi varemed. Wieś Zawieprzyce w liczbach Polska w liczbach Zamek w Zawieprzycach Polskie zamki
Grendavė

Grendavė on küla Leedus Trakai rajoonis, Grendavė valla halduskeskus. Küla asub Vilkokšnise järve ääres. Grendavės on põhikool, kalmistu, postkontor ja raamatukogu. Nõukogude perioodil oli küla kohaliku kolhoosi keskasulaks. Grendavė Tänavavaade 2011 m. surašymas Grendavė. Visuotinė lietuvių enciklopedija, Kd. VII (Gorkai-Imermanas). – Vilnius: Mokslo ir enciklopedijų leidybos institutas, 2005. 133 lk. Küla portaalis vietoves.Lt
Afganistani kodusõda (1992–1996)

See artikkel on Afganistani ajaloost 28. aprillist 1992, kui uus ajutine valitsus pidi president Mohammad Najibullahi asemel ametisse astuma, 27. septembrini 1996, kui Taliban vallutas Kabuli ja asutas Afganistani Islami Emiraadi. Kodusõda algas 25. aprillil 1992 algselt kolme, hiljem viie või kuue mudžahiidide armee vahel, kui Hezb-e Islami Gulbuddin, mida juhtis Gulbuddīn Ḩekmatyār ja toetas Pakistani Inter-Services Intelligence (ISI), keeldus teiste mudžahiididega koalitsioonivalitse moodustamisest ning proovis ise Kabuli hõivata. Nelja kuu jooksul põgenes turmtule alla sattunud linnast pool miljonit elanikku. Järgnevate aastate jooksul moodustasid sõja osapooled korduvalt koalitsioone ning lõid siis nendest lahku. 1994. aasta keskpaigaks oli Kabuli rahvaarv langenud kahelt miljonilt 500 000 inimeseni. Aastatel 1995–1996 kerkis tugevaimaks jõuks ISI toetatud Taliban. 1994. aasta lõpuks olid nad vallutanud Kandahāri, aastal 1995 hõivasid nad Herāti, septembri alguses 1996 Jalālābādi ja lõpuks septembris 1996 ka Kabuli. Järgnevate aastate jooksul sõjategevus jätkus, peamiselt Talibani ja teiste grupeeringute vahel. Kabuli lahing (1992–1996) Afganistani kodusõda (1996–2001) Coll, Steve (2004). Ghost Wars: The Secret History of the CIA, Afghanistan, and Bin Laden, from the Soviet Invasion to September 10, 2001. Penguin Group, London, New York etc. ISBN 0-141-02080-6. Corwin, Phillip (2003). Doomed in Afghanistan: A UN Officer's Memoir of the Fall of Kabul and Najibullah's Failed Escape, 1992. Rutgers University Press. Lk 70. ISBN 978-0-8135-3171-7. Gutman, Roy (2008). How We Missed the Story: Osama Bin Laden, the Taliban, and the Hijacking of Afghanistan. US Institute of Peace Press. ISBN 978-1-60127-024-5. Nojumi, Neamatollah (2002). The Rise of the Taliban in Afghanistan: Mass Mobilization, Civil War, and the Future of the Region. New York: Palgrave Macmillan. ISBN 978-0-312-29584-4. Saikal, Amin (2004). Modern Afghanistan: A History of Struggle and Survival. I.B.Tauris. ISBN 978-0-85771-478-7. "Afghanistan – the Squandered Victory" BBC-lt (dokumentaalfilm aastast 1989) Afghanistan 1989 YouTube'is Massoudi vestlus Hekmatyariga (originaal aastast 1992) Vestlus YouTube'is "Commander Massoud's Struggle" Nagakura Hiromilt (aastast 1992, üks kuu pärast nõukogudemeelse varisemist, pärast seda kui Hekmatyar aeti Kabuli äärelinna, enne seda kui ta Pakistani toel Kabuli pommitama hakkas) Hekmatyar ründab Kabuli, kuid ta lüüakse tagasi YouTube'is Massoud on rahva seas populaarne, temalt oodatakse riigi ülesehitamist YouTube'is Massoud proovib ära hoida Ittehadi ja Wahdati vahelist sõda YouTube'is Massoud räägib enda süüdistustest YouTube'is "Starving to Death Afghanistan" (dokumentaalraport) Journeyman Picturesilt ja ABC Australialt (märtsist 1996) Taliban ründab Kabuli ja Massoudi YouTube'is
Viktor Lebedev (helilooja)

Viktor Lebedev (vene keeles Виктор Михайлович Лебедев; 5. jaanuar 1935 Leningrad – 11. märts 2021 Peterburi) oli vene helilooja. Õppis Leningradi Konservatooriumis klaveri ja oreli erialal. Aastast 1960 töötas Krupskaja-nimelises Leningradi Riiklikus Kultuuriinstituudis, oli professor. Viktor Lebedev komponeeris ooperi "Волшебник Изумрудного города", operetid "Охтинский мост", "Не хочу быть королём" ja kolm balletti. Samuti on Viktor Lebedev tuntud filmimuusika autorina. Kokku kirjutas ta muusika 106 filmile, mille seas on "Tänaval kummutit veeti", "Edasi, gardemariinid!", "Vivat, gardemariinid!", "Otsige naist", "Raske on olla jumal" jne. Viktor Lebedev suri Peterburis 11. märtsil 2021, olles 86-aastane. Oma 80. sünnipäeva tähistas ta Narva-Jõesuus, kus ta kunagi alustas esimese ooperi kirjutamist. "Vene helilooja Viktor Lebedev tähistas oma juubelit Narva-Jõesuus". kultuur.err.ee. 06.01.2015. Vaadatud 13.03.2021.
Afganistani kodusõda (1996–2001)

See artikkel on Afganistani ajaloost 27. septembrist 1996, kui Taliban vallutas Kabuli ja asutas Afganistani Islami Emiraadi, 7. oktoobrini 2001, kui algas Ameerika Ühendriikide sissetung Afganistani; Afganistani kodusõja 1996.–2001. aasta etapp oli jätkuks nii 1989. aastal alanud kodusõjale kui ka juba 1970. aastatel alanud sõjategevusele Afganistanis. Afganistani Islamiriigi valitsusele jäi suurema osa maailma riikide tunnustus, Talibani Islami Emiraati tunnustasid Saudi Araabia, Pakistan ja Araabia Ühendemiraadid. Afganistani Islamiriigi kaitseminister Aḩmad Shāh Mas‘ūd asutas Talibaniga võitlemiseks Ühendatud Rinde (Põhja-Allianss). Ühendatud Rindesse kuulusid kõik Afganistani rahvad: tadžikid, usbekid, hazarad, türkmeenid, puštud ja teised. Sõja ajal sai Taliban Pakistanilt sõjalist ja Saudi Araabialt rahalist tuge. Pakistani sõjavägi sekkus Ühendatud Rinde vastu Afganistani, riiki viidi Piirikorpuse ja armee väeosi. Al Qaeda toetas Talibani tuhandete Pakistanist, araabia maadest ja Kesk-Aasiast pärit võitlejatega. Afganistani ajaloo ajatelg Afganistani sõda (2001–) Iraani-Saudi Araabia varisõda Terrorismivastane sõda http://carnegieendowment.org/files/6.15.2017_Paliwal_Afghanistan_Web.pdf McCarthy, Rory; Carter, Helen; Norton-Taylor, Richard (26. oktoober 2001). "The elite force who are ready to die". The Guardian. Afghanistan : Crisis of Impunity: The Role of Pakistan, Russia and Iran in Fueling the Civil War. Volume 13, Number 3. Human Rights Watch. Juuli 2001. Lk 36–49. Vaadatud 30. september 2018. Rashid, Ahmed (2002). "Mazar-e-Sharif 1997: Massacre in the north". Taliban: Islam, Oil and the New Great Game in Central Asia. London: I.B. Tauris. Lk 72. ISBN 9781860648304. Vaadatud 2. oktoober 2018. Inside the Taliban. National Geographic. 11. november 2009 – cit. via YouTube. "Profile: Ahmed Shah Massoud". History Commons. 2010. Originaali arhiivikoopia seisuga 25. jaanuar 2014. Vaadatud 12. august 2010. Rashid, Ahmed (11. september 2001). "Afghanistan resistance leader feared dead in blast". The Telegraph. London. Coll, Steve (2004). Ghost Wars: The Secret History of the CIA, Afghanistan, and Bin Laden, from the Soviet Invasion to September 10, 2001. Penguin. Matinuddin, Kamal (1999). The Taliban Phenomenon: Afghanistan 1994–1997. Oxford University Press. ISBN 978-0-19-579274-4.
Robert Holley

Robert William Holley (28. jaanuar 1922 – 11. veebruar 1993) oli Ameerika Ühendriikide biokeemik. Holley lõpetas 1942. aastal Illinoisi Ülikooli keemia erialal ning asus õppima orgaanilist keemiat Cornelli Ülikooli doktoriõppes. Teise maailmasõja ajal töötas ta kaks aastat Cornelli Ülikooli meditsiinikoolis ning osales penitsilliini sünteesimises. Holley lõpetas ülikooli 1947. aastal. Pärast õpingute lõppu jäi ta Cornelli Ülikooli tööle ning sai 1948. aastal orgaanilise keemia abiprofessoriks. 1962. aastal sai ta biokeemia professoriks. Holley uuris RNAt, keskendudes esmalt transpordi-RNAle ning hiljem alaniini struktuuri kindlaks määramisele. Alaniini struktuur õnnestus kindlaks teha 1964. aastaks ning see oli oluline informatsiooni-RNA proteiinide sünteesi kirjeldamisel. 1968. aastal sai Holley geneetilise koodi dešifreerimise ning valgusünteesi kirjeldamise eest Nobeli meditsiiniauhinna, mida jagas Har Gobind Khorana ja Marshall Warren Nirenbergiga. "Robert Holley—1968 Nobel Laureate". Mayo Clinic Proceedings. Vaadatud 13. märts 2021.[alaline kõdulink] "The Nobel Prize in Physiology or Medicine 1968". The Nobel Prize. Vaadatud 13. märts 2021.
Smaili

Smaili (inglise keeles smiley) on naeratuse graafiline kujutis. Naeratava ovaalsete silmadega kollase näo leiutas graafik Harvey Ball 1963. aastal. Elektroonilises suhtluses kasutatakse sageli smailide asemel emotikone, mis koosnevad kirjavahemärkidest, näiteks :-) või :).
Heikki Mägi

Heikki Mägi (sündinud 8. märtsil 1980 Tartus) on Eesti ettevõtja, koolitaja ning tervisliku elustiili ja toitumise eestkõneleja. Mägi on õppinud Tartus Miina Härma Gümnaasiumis[viide?] ning lõpetanud Tartu Ülikooli füsioteraapia erialal[viide?]. 2009. aastal kaasasutas Heikki Mägi ettevõtte Fitnessteam OÜ, mille kaudu asuti klientidele pakkuma veebipõhiseid treeningu- ja toitumisprogramme. 2015. aastaks kasvas sellest välja Fitlapi platvorm ja bränd. 2020. aastal müüs Mägi oma osaluse. Seejärel asus Mägi üles ehitama tervisliku toitumise platvormi Frillice. Frillice on platvorm, mis annab kasutajatele ligipääsu korraga paljude sisuloojate retseptidele, videotele ja kogukonnale. Heikki Mägi on aastaid koolitanud nii toitumise, turunduse kui ka äriarenduse teemadel. Ta on kõnelenud Baltikumi suurimal ärikonverentsil Startupday, jaganud turundusnõu ettevõtetele ja osalenud taskuhäälingusaadetes. Mägi koolitab ja nõustab ettevõtteid peamiselt turunduse vallas, kasutades ära oma aastatepikkust kogemust Fitlapis. 2023. aastal osales Heikki Mägi koos poeg Espen Mägiga Kanal 2 meelelahutussaates "Minu emps on kõvem kokk kui sinu ema".[viide?] Heikki Mägi elukaaslane on Merili Sööt, kes on endine rühmvõimleja.[viide?] Neil on kolm ühist last.[viide?] Heikki Mägi, Rene Poljakov "60 minutiga nädalas vormi", 2016. Heikki Mägi, Rene Poljakov, Helena Kõivsaar "Magusaga kaalust alla", 2016. Heikki Mägi, René Laane, Irina Tamme "Lihtsad kodused toidud kaalu langetamiseks", 2019. "Fitlapi looja astus toitumisnõustamise troonilt maha ja lõi lahenduse, mis võiks aidata nii alustavaid kui ka vanakooli ettevõtteid". Ärileht. Vaadatud 18. mail 2023. https://frillice.com/ https://www.instagram.com/heikkimagi/ https://heikkimagi.com/ https://www.aripaev.ee/saated/2021/03/22/heikki-magi-paneb-ettevotjad-apiga-raha-teenima https://www.startupday.ee/news/heikki-magi-leadership-is-about-inspiring-the-people-around-you https://ekspordime.ee/podcast/heikki-magi-fitlap-eksport-uk/
Paluknys

Paluknys (poola keeles Połuknia) on küla Leedus Trakai rajoonis, Paluknysi valla halduskeskus. Küla asub Lukna jõe ääres. Paluknysis on postkontor ja raamatukogu. Haridust annavad kaks gümnaasiumi (poolakeelne ja leedukeelne). Seal tegutseb põllumajandusühistu Merkys. Külas on lennuväli. Lukna jõe kallastel sulatati XV sajandist XVIII sajandi kekspaigani soorauda. Aastal 1794 rajati külla kabel. Sõdadevahelisel ajal kuulus Poola koosseisu. Aastal 1921 moodustati sinna kihelkond, sealne kirik valmis aastal 1943. Nõukogude perioodil oli küla loomakasvatus- ja veterinaariainstituudi Merkys katsemajandi keskasulaks. Sinna rajati ka Leedu kergetööstusministeeriumi Vilniuse lennuspordiklubi lennuväli, kus harrastati purilendu. Paluknys Tänavavaade 2011 m. surašymas Küla portaalis vietoves.Lt
1250 René-Lévesque

1250 René-Lévesque on 47-korruseline pilvelõhkuja (226 m), mis asub Kanada Québeci provintsi suurimas linnas Montréalis. See on linna kõrgeim ehitis.  1250 René-Lévesque – pildid, videod ja helifailid Wikimedia Commonsis
Holger K. Nielsen

Holger Kirkholm Nielsen (sündinud 23. aprillil 1950) on Taani poliitik. Ta kuulub Sotsialistlikku Rahvaparteisse. Holger K. Nielsen lõpetas Aarhusi Ülikooli poliitikateaduste erialal 1973. aastal. Magistrikraadi sotsiaalteaduste ja taani keele alal sai ta 1979. aastal Kopenhaageni Ülikoolis. 1974–1977 oli ta Sotsialistliku Rahvapartei noorteorganisatsiooni esimees. Ta oli 1976–1979 ja 1984–2005 Sotsialistliku Rahvapartei keskjuhatuse liige ja 1984–1987 täitevjuhatuse liige. 1979–1981 oli ta Euroopa Parlamendis kommunistide ja liitlaste fraktsiooni sekretär. 1982. aastal oli ta Põhjamaade Nõukogu liige. Aastatel 1981 ja 1984–1987 töötas Nielsen Energeetikaministeeriumis osakonnajuhatajana. Holher K. Nielsen oli Folketingi liige 1981. aasta detsembrist kuni 1984. aasta jaanuarini ja 1987. aasta septembrist kuni 2019. aasta juunini. Aastatel 1991–2005 oli Holger K. Nielsen Sotsialistliku Rahvapartei esimees. 16. oktoobrist 2012 kuni 12. detsembrini 2013 oli ta Taani maksuminister ja 12. detsembrist 2013 kuni 3. veebruarini 2014 oli ta Taani välisminister. Holger K. Nielsen The Danish Parliament
1000 de la Gauchetière

1000 de la Gauchetière on 51-korruseline pilvelõhkuja (205 m), mis asub Kanada Québeci provintsi suurimas linnas Montréalis. See on linna kõrguselt teine ehitis.  1000 de la Gauchetière – pildid, videod ja helifailid Wikimedia Commonsis
Tour de la Bourse

Tour de la Bourse on 48-korruseline pilvelõhkuja (194 m), mis asub Kanada Québeci provintsi suurimas linnas Montréalis. Praegu (2021) on see veel linna kõrguselt kolmas ehitis.  Tour de la Bourse – pildid, videod ja helifailid Wikimedia Commonsis
Place Ville Marie

Place Ville Marie on 47-korruseline pilvelõhkuja (188 m), mis asub Kanada Québeci provintsi suurimas linnas Montréalis. Praegu (2021) on see veel linna kõrguselt neljas ehitis.  Place Ville Marie – pildid, videod ja helifailid Wikimedia Commonsis
La Tour CIBC

La Tour CIBC või CIBC Tower on 45-korruseline pilvelõhkuja (187 m), mis asub Kanada provintsi Québeci suurimas linnas Montréalis. Tegu on praegu veel linna kõrguselt viienda ehitisega.  La Tour CIBC – pildid, videod ja helifailid Wikimedia Commonsis
Intsest

Intsest on lähisugulaste (õdede ja vendade või vanemate ja laste) vaheline seksuaalsuhe. Praktiliselt kõigis kultuurides on lähisugulaste vaheline seksuaalsuhe tabu, kuid erineda võib sugulusaste, millest alates vahekorda loetakse intsestiks. Intsest on sugulusaretuse ehk inbriidingu äärmuslik väljendus. See võimendab retsessiivseid kahjulikke mutatsioone, mis omakorda vähendavad populatsioonide eluvõimet. Paljudel imetajatel esineb käitumuslikke kohastumisi selle vältimiseks. Inimkultuuris on püütud intsesti vältida. Üks vastavaid mehhanisme oli eksogaamia, kus kaaslane valiti väljaspool oma rühma. Lihtsamalt öeldes toodi naine teisest külast või maakonnast. Mõned kultuurid on suhtunud intsesti sallivalt: näiteks Vana-Egiptuses abiellusid vaaraod vahel oma õdedega. Kristlik kirik on intsesti keelanud. Intsest on ingliskeelses erootilises kirjanduses üsna populaarne; on koguni olemas sellistele lugudele pühendatud kogumikud ja Interneti leheküljed. Selle põhjus võib peituda tabude erutavas olemuses või lähedaste inimeste vahelises loomulikus külgetõmbes. Just Internet on sellise kirjanduse kättesaadavust tõstnud. Žanri klassikasse kuuluv Josefine Mutzenbacheri nime all avaldatud "Ühe Viini hoora elulugu" on Eesti netis üleval ajakirja Maaja kodulehel. Jüri Allik, "Intsest ja selle tõlgendused" – Akadeemia 1993, nr 9, lk 1893–1915 Josef Fritzl Sydney kohtunik: intsesti ja pedofiiliasse ei pruugi enam suhtuda kui tabudesse, just nagu ei suhtuta enam selliselt homosuhetesse
Strzmiele

Strzmiele (saksa keeles Stramehl) on küla Poolas Lääne-Pomorze vojevoodkonnas Łobezi maakonnas Radowo Małe vallas. Strzmiele asub Łobezist umbes 6,5 km läänes. Strzmiele sai linnaõigused 1348. aastal, kuid kaotas need 16. sajandil. https://bdl.stat.gov.pl/api/v1/data/localities/by-unit/023216418032-0782340?var-id=1639616&format=jsonapi, vaadatud 7.10.2022. Z kart historii ... Gmina Radowo Małe
BMPT Straž

BMPT „Straž“ (ukraina keeles БМПТ «Страж») on Ukraina päritolu tankide toetamiseks mõeldud lahingumasin. "СТРАЖ" – БОЙОВА МАШИНА ПІДТРИМКИ ТАНКІВ – ПРЕМ‘ЄРА ВІД "УКРОБОРОНПРОМУ" НА ВИСТАВЦІ "ЗБРОЯ ТА БЕЗПЕКА-2017" 10.10.2017 "СТРАЖ" – БОЙОВА МАШИНА ПІДТРИМКИ ТАНКІВ – ПРЕМ‘ЄРА ВІД "УКРОБОРОНПРОМУ" НА ВИСТАВЦІ "ЗБРОЯ ТА БЕЗПЕКА-2017" 10.10.2017
Linda Reynolds

Linda Karen Reynolds (sündinud 16. mail 1965 Perthis) on Austraalia sõjaväelane ja poliitik. Ta oli 29. maist 2019 kuni 29. märtsini 2021 Austraalia kaitseminister.
Julius Axelrod

Julius Axelrod (30. mai 1912 New York – 29. detsember 2004 Bethesda, Maryland) oli Ameerika Ühendriikide biokeemik. 1970. aastal anti talle, Bernard Katzile ja Ulf von Eulerile Nobeli meditsiiniauhind neurotransmitteritega seotud avastuste eest. 1980 – valiti USA Meditsiiniakadeemia liikmeks
Aken (täpsustus)

Aken võib tähendada mitut asja[küsitav]. Aken on ava hoone, sõiduki vms seinas, katuses või ukses. Aken on infotehnoloogias ristkülikukujuline piirkond kuvariekraanil. Aken on anatoomias ... Aken on Egiptuse jumal. Aken on Saksamaa linna Aacheni hollandikeelne nimi. "Aken" on Madis Kõivu romaan.
Dijle

Dijle (prantsuse keeles Dyle) on jõgi Belgias. See on Rupeli vasakpoolne lisajõgi. Jõe pikkus on 86 kilomeetrit. Jõe lähe asub Nivellesi lähedal.  Dijle – pildid, videod ja helifailid Wikimedia Commonsis
Rupel

Rupel on 12 kilomeetri pikkune laevatatav jõgi Belgias. See moodustub vahetult Rumsti lähistel Nete ja Dijle'i jõest ning voolab paremalt Scheldti jõkke.
Cieszków

Cieszków (varem Frejno, saksa keeles Freyhan) on küla Poolas Alam-Sileesia vojevoodkonnas Milicze maakonnas. Cieszków asub Miliczest 13 km põhjakirdes ja Krotoszynist 9 km edelas. Cieszków sai linnaõigused 1489. aastal. 1826. aastal sai linn tulekahjus rängalt kannatada ja kaotas 1841. aasta paiku linnaõigused. Wieś Cieszków w liczbach Polska w liczbach Cieszków Polska niezwykła
Energia Laenu- ja Hoiuühistu

Energia Laenu- ja Hoiuühistu (Energia LHÜ; registreerimisnumber 59024378) tegutses aastail 1993–1999 ja oli Energia kolhoosi õigusjärglane. Sellest kujundati omakorda Tulundusühistu Energia Varahoidja, mis pankrotistus kevadel 2014. Energia LHÜ oli piiratud vastutusega tulundusühistu, mis tegutses Rakvere vallas. Põhikiri kinnitati Maakohtu registriosakonnas 5. augustil 1997. Seda muudeti 28. septembril 1999. Uus redaktsioon 19. oktoobril 2003, mis kinnitati 20.10.2003. Märkus. Parandatud ÄS § 45 lg 1 alusel, Ettevõtteregistris 59024378 Energia Laenu- ja Hoiuühistu õigusjärglane oli alates 31. detsembrist 2014 Tulundusühistu Energia Varahoidja (äriregistri reg. 10316810). Tulundusühistu oli põhitegevusala järgi krediidiasutus (EMTAK kood 64191).
Senieji Trakai

Senieji Trakai (poola keeles Stare Troki, tõlkes Vana Trakai) on küla Leedus Trakai rajoonis, Senieji Trakai valla halduskeskus. Küla läbib Peterburi–Varssavi raudtee ja seal asub Senieji Trakai raudteejaam, kust hargneb Trakai suunas viiv raudtee. Senieji Trakais on postkontor, haridust annavad kaks põhikooli (poolakeelne ja leedukeelne). Senieji Trakais asub linnamägi, mis oli kasutusel XIII sajandi lõpus ja XIV sajandil. Selle pindala on 150x130 meetrit ja seda ümbritseb peaaegu igalt poolt 40 meetri laiune ja 6–8 meetri sügavune vallikraav. Tegemist on vana Kęstutise Trakai linnusega, kus legendide kohaselt olevat sündinud ka Gediminas. Ristisõdijate rüüsteretkede tõttu alustati aga kindlamasse kohta uue Trakai linnuse rajamist. Aastal 1955 viidi linnamäel läbi väljakaevamised. Algselt kandis asula kroonikates Trakai nime ja tegemist oli Trakai vürstiriigi halduskeskus. Uue linnuse rajamise järel hakkas ka see kandma nime Trakai, täpustusliitega Naujieji. Asulate eristamiseks hakkas küla kandma nime Semieji Trakai. Aastal 1405 rajati külla esimene kirik. Ühtlasi asusid sinna benediktlased, kes rajasid linnuse asemele oma kloostri. Aastal 1777 avati kloostri juures kihelkonnakool. Praegune kirikuhoone valmis aastal 1899. Tsaariajal oli asula venekeelne nimekuju Троки Старые. Aastal 1845 suleti nii klooster kui kihelkonnakool. Sõdadevahelisel ajal kuulus Poola koosseisu. Aastail 1939–1940 rajati raudteeühendus Trakaiga. Nõukogude perioodil rajati külla karjäärid. Senieji Trakai Kirikaed Kirik Raudteejaam 2011 m. surašymas Skorowidz miejscowości Rzeczypospolitej Polskiej. Kd. 1: Województwo wileńskie. Warszawa: Główny Urząd Statystyczny, 1938, lk. 71. Lietuvos TSR archeologijos atlasas, II Piliakalniai, Vilnius, Mintis, 1975 a. Kd 2 lk. 151 (Nr. 663) Троки Старые. Энциклопедический словарь Брокгауза и Ефрона, Kd. 33А (66) : Томбигби — Трульский собор. С.-Петербургъ, 1901., 889 lk. ТТроки Старые. Географическо-статистический словарь Российской империи, Kd. 5 (Таарджалъ — Яя). СПб, 1885, 224 lk. Ustawa z dnia 31 grudnia 1945 r. o ratyfikacji podpisanej w Moskwie dnia 16 sierpnia 1945 r. umowy między Rzecząpospolitą Polską a Związkiem Socjalistycznych Republik Radzieckich o polsko-radzieckiej granicy państwowej (Dz.U. z 1946 r. nr 2, poz. 5). Poola Kuningriigi geograafiline leksikon (sissekanne nr. 4) Küla portaalis vietoves.Lt